तोर्षा नदी
तोर्षा नदी (Torsha River) या तोर्सा नदी (Torsa River), जिसे कम्बु माचु (Kambu Machu) और आमो छु (Amo Chhu) भी कहा जाता है, तिब्बत, भूटान, भारत और बांग्लादेश में बहने वाली एक नदी है, जो ब्रह्मपुत्र नदी की एक उपनदी है। यह तिब्बत की चुम्बी घाटी में उत्पन्न होती है, फिर भूटान और भारत के पश्चिम बंगाल राज्य से बहती हुई कालजानी नदी में विलय करती है। फिर यह संयुक्त नदी बांग्लादेश में प्रवेश कर ब्रह्मपुत्र में विलय होती है। तोर्षा नदी की कुल लम्बाई का 113 किमी तिब्बत और 145 किमी भूटान में है।